CELEX: 62021TN0413
Language: da
Date: 2021-07-10 00:00:00
Title: Sag T-413/21: Sag anlagt den 10. juli 2021 — Feralpi mod Kommissionen

25.10.2021   
            
            
               DA
            
            
               Den Europæiske Unions Tidende
            
            
               C 431/40
            
         
      Sag anlagt den 10. juli 2021 — Feralpi mod Kommissionen
      (Sag T-413/21)
      (2021/C 431/48)
      Processprog: italiensk
      
         Parter
      
      
         Sagsøger: Feralpi Holding SpA (Brescia, Italien) (ved advokaterne G. Roberti og I. Perego)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  (i) Unionen repræsenteret ved Kommissionen tilpligtes i henhold til artikel 266, stk. 2, TEUF, artikel 268 TEUF og artikel 340, stk. 2, TEUF at erstatte det tab, som sagsøgeren led som følge af den manglende betaling fra Kommissionens side af morarenter af bøden, der var skyldige med henblik på opfyldelse i henhold til artikel 266 TEUF af Domstolens annullationsdom af 21. september 2017, C-85/15 P, der skal fastlægges som følger:
                  
                              (a)
                           
                           
                              et beløb for morarenter, der skal betales af et beløb på 10 250 000,00 EUR af den bøde, der blev betalt midlertidigt af sagsøgeren for perioden fra den 4. marts 2010 til den 26. oktober 2017, beregnet på baggrund af den sats, som er fastsat af Den Europæiske Centralbank (ECB) for dennes vigtigste refinansieringstransaktioner, der var gældende den 1. marts 2010 (dvs. 1 %), forhøjet med tre og et halvt procentpoint med fradrag af allerede modtaget bankrente, svarende til 3 204 301,82 EUR eller subsidiært med den rentesats, som Retten måtte finde passende.
                           
                        
                              (b)
                           
                           
                              et beløb for morarenter af beløbet (a), for perioden fra den 26. oktober 2017 og indtil datoen for den faktiske betaling eller subsidiært fra den 16. marts 2021 og indtil datoen for den faktiske betaling med den rentesats, der er nævnt i (a) eller subsidiært med en anden rentesats, som Retten måtte finde passende.
                           
                        
            
                  —
               
               
                  (ii) afgørelsen i skrivelsen fra Kommissionen, Generaldirektoratet for Budget, af 30. april 2021 (Ref. Ares(2021)2904279), om afvisning af Feralpi Holding S.p.A’s anmodning af 16. marts 2021 om tilbagebetaling af de ovennævnte renter, annulleres i henhold til artikel 263, stk. 4, TEUF.
               
            
                  —
               
               
                  (iii) Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har til støtte for erstatningspåstanden fremsat et enkelt anbringende om, at Kommissionen som følge af sit ansvar uden for kontrakt i henhold til artikel 266, stk. 2, TEUF, artikel 268 TEUF og artikel 340, stk. 2, TEUF har pligt til at betale sagsøgeren erstatning, der svarer til beløbet for morarenterne af den bøde, der blev tilbagebetalt med henblik på opfyldelse i henhold til artikel 266 TEUF af Domstolens annullationsdom af 21. september 2017, C-85/17 og til beløbet for de morarenter, der er skyldige af dette beløb.
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om en begrundelsesmangel
                  
                              —
                           
                           
                              Sagsøgeren har i denne forbindelse gjort gældende, at meddelelsen fra Generaldirektoratet for Budget ikke indeholder en begrundelse, der gør det muligt at fastslå, at sagsøgerens søgsmål er forældet.
                           
                        
            
                  2.
               
               
                  Andet anbringende om en tilsidesættelse af artikel 266 TEUF og artikel 46 i statutten for Den Europæiske Unions Domstol
                  
                              —
                           
                           
                              Sagsøgeren har i denne forbindelse gjort gældende, at Generaldirektoratet for Budgets fastlæggelse af begyndelsestidspunktet for forældelsesfristen er støttet på en fejlagtig fortolkning af artikel 266 TEUF og artikel 46 i statutten for Den Europæiske Unions Domstol.
                           
                        
            
                  3.
               
               
                  Tredje anbringende om tilsidesættelse og fejlagtig anvendelse af artikel 266 TEUF, af forordning nr. 966/2012 (1) og af forordning nr. 1268/2012 (2).
                  
                              —
                           
                           
                              Sagsøgeren har i denne forbindelse gjort gældende, at Generaldirektoratet for Budget henviste til en retsforskrift, der ikke længere er gældende, og de regler, der udspringer af forordning nr. 966/2012 og forordning nr. 1268/2012 skal anvendes i overensstemmelse med artikel 266 TEUF og fritager ikke Kommissionen for dens forpligtelse i henhold til denne sidstnævnte bestemmelse.
                           
                        
            
         (1)  Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1).
      
         (2)  Kommissionens delegerede forordning (EU) nr. 1268/2012 af 29.10.2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2012, L 362, s. 1).